Olga Sjøgren

Olga Pauline Sjøgren (født Hagen 9. august 1884 i Kristiania, død 8. november 1960) var en norsk skuespillerinne og sangerinne. Hun utmerket seg som revyskuespillerinne og operettesangerinne, og involverte seg tidlig innenfor film. Hun var også kjent som Olga Almquist.

Familie 
Olga Pauline Hagen var datter av skredder Erik Hagen og hans svenskfødte hustru Kristine Andersdotter.
Hun ble 28. juni 1902 gift i Kristiansand med skuespiller Karl Johan Olaf Almquist (1879-1914). Hun giftet seg deretter med skuespiller Josef Sjøgren.

Liv og virke 
Olga Pauline Hagen var elev ved Sekondteatret i 1899. Siden hadde hun engasjementer ved Eldorado, Tivoli teater og Kongshavn sommerteater, alle i hennes fødeby Kristiania.

Hagen var senere tilknyttet Stavanger teater, Falkbergets teater og Det norske operetteselskap. Hun med virket også på turné med Bjørnviks teateater, der hun medvirket i flere enn 1400 oppsetninger av skuespillet Skjærgårdsflirt av Gideon Wahlberg. Hagen spilte også i den filmatiserte utgaven av Skjærgårdsflirt.

Roller i utvalg 
Rose i operetten Et Eventyr i Tyrol av Aubert (Trondheim, 1906)
Ganymedes i operetten Den skjønne Galathea av Franz von Suppé (Bygdøy Sjøbad, 1909)
Madam Grisk i revyen Christian Fredrik(sen) av Thorleif Klausen (Kongsberg, 1914)
Turtelduen i revyen Christian Fredrik(sen) av Thorleif Klausen (Kongsberg, 1914)
Katrine i Skjærgårdsflirt

Filmografi 
1914: Fredrik(sen)s Fald
1932: Skjærgårdsflirt 
1939: ''Hu Dagmar''

Referanser

Kilder

Eksterne lenker 
 

Norske skuespillere
Personer fra Oslo